Budget 2016-19: Fagudvalgenes drøftelse af forslag til prioriteringsblokke 
Sagsfremstilling 
66.                 Budget 2016-19: Fagudvalgenes drøftelse af forslag til prioriteringsblokke - 
Åbent 
  
  
SAGENS INDHOLD 
Byrådet godkendte 27. januar 2015 processen for budget 2016-19. Byrådet besluttede, at administrationen skal 
udarbejde forslag til reduktioner på 2 % af serviceudgifterne og forslag til udvidelser på en halv procent af 
serviceudgifterne. Herudover skal administrationen udarbejde forslag til anlægsprojekter. 
  
I henhold til processen blev institutioner, foreninger, råd mv. i april 2015 inviteret til at komme med forslag til 
budgettet. 
  
På udvalgsmøderne i april måned 2015 drøftede fagudvalgene forslag til reduktionsområder, der skulle undersøges 
og vurderes nærmere. I forlængelse af drøftelserne på udvalgsmøderne havde de politiske grupper indtil 6. maj 2015 
mulighed for at indsende forslag til budgettet. 
  
På udvalgsmøderne i juni måned blev fagudvalgene præsenteret for oversigter over administrationens foreløbige 
forslag til reduktioner, udvidelser og anlæg inden for udvalgets område. 
  
7. august 2015 fremsendte administrationen sit prioriteringskatalog til Byrådet til brug for Byrådets budgetseminar 
20. og 21. august 2015. 
  
På de politiske udvalgsmøder i august drøfter og kvalitetssikrer fagudvalgene og Økonomiudvalget de fremsendte 
reduktions-, udvidelses- og anlægsforslag inden for eget område med henblik på Byrådets videre behandling. 
  
VURDERING 
Administrationen har udarbejdet forslag til reduktioner på 2 % af serviceudgifterne svarende til 35,6 mio. kr. og 
forslag til udvidelser på en halv procent svarende til 8,9 mio. kr. 
  
Blandt forslagene til reduktioner vil der blive fremlagt et tværgående forslag om at gennemføre effektivisering på en 
halv procent på alle områder (svarende til 8,9 mio. kr.). Formålet med dette forslag er bl.a. at give ledere og 
medarbejdere mulighed for selv at beslutte hvilke effektiviseringstiltag, der skal iværksættes for at realisere 
 
Teknik- og 
Miljøudvalget 
13. august 2015 
Sagsnr. 710-2015-
763 
Dok.nr. 710-2015-
209512 
Sagsbehandler 
DPBCJ 
  
Tidl. politisk behandling 
TM-U, 04.06.15, pkt. 51 
Forventet sagsgang 
TM-U 
Lovgrundlag 
  
besparelsen. 
  
Forslagene til reduktioner og udvidelser er fordelt på fagudvalgene i forhold til udvalgenes andel af serviceudgifterne. 
  
Herudover er der udarbejdet en række tværgående reduktionsforslag samt forslag til reduktioner af 
indkomstoverførslerne inden for Arbejdsmarkedsudvalgets områder. Dermed udgør de samlede forslag til 
reduktioner ca. 42 mio. kr. stigende til ca. 50 mio. kr. i 2019.  
  
Administrationen har ligeledes udarbejdet forslag til anlægsprojekter i budget 2016-19. 
  
Det samlede budgetmateriale sendes særskilt til Byrådet. I forlængelse heraf offentliggøres administrationens 
forslag til prioriteringsblokke og anlægsprojekter på kommunens hjemmeside www.favrskov.dk. 
  
ØKONOMI 
De økonomiske konsekvenser fremgår af de enkelte forslag til prioriteringsblokke. De endelige økonomiske 
konsekvenser afhænger af Byrådets vedtagelse af budgettet. 
  
INDDRAGELSE 
Institutioner, foreninger, MED-udvalg mv. har haft mulighed for at stille forslag til budgettet indtil 21. april 2015. 
  
MED-udvalgene inddrages i budgetprocessen via drøftelser på deres respektive møder samt på fællesmøder 
mellem Økonomiudvalget og HMU. 
  
Efter Byrådets budgetseminar i august måned vil kommunens ledere og medarbejderrepræsentanter blive orienteret 
om status på budgetarbejdet. 
  
Byrådets budgetforslag sendes i høring 3. september 2015. Fristen for høringssvar til budgettet er 16. september 
2015. 
  
Der afholdes borgermøde vedr. budgettet 9. september 2015 i Hadsten. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1.    At forslagene til reduktioner, udvidelser og anlæg inden for Teknik- og Miljøudvalgets område drøftes. 
  
BESLUTNING 
  
  
  
Teknik- og Miljøudvalget, 13. august 2015: 
Fraværende: Ingen 
  
Drøftet. 
